b'\n_START_ARTICLE_\nKozmolo\xc5\xa1ko na\xc4\x8delo\n_START_PARAGRAPH_\nKozmol\xc3\xb3\xc5\xa1ko na\xc4\x8d\xc3\xaalo je v sodobni fizikalni kozmologiji osnovna predpostavka ali aksiom, po katerem ima vsak opazovalec v poljubnem \xc4\x8dasu in neodvisno od svoje lege enako sliko Vesolja, oziroma na ve\xc4\x8djih razdaljah je Vesolje homogeno in izotropno. Na\xc4\x8delo zmanj\xc5\xa1a \xc5\xa1tevilo mo\xc5\xbenih kozmolo\xc5\xa1kih teorij._NEWLINE_Lastnosti homogenosti in izotropnosti, ki ju predlaga kozmolo\xc5\xa1ko na\xc4\x8delo, nakazujeta da Zemlja ni odlikovano mesto, in da je Vesolje na velikih razdaljah gladko (njegova zgradba ni npr. fraktalna)._NEWLINE_Ena posledica kozmolo\xc5\xa1kega na\xc4\x8dela je, da so veliki nezvezni sestavni deli Vesolja v mehanskem ravnovesju. Homogenost in izotropnost snovi v najve\xc4\x8djem obsegu dajeta slutiti da so najve\xc4\x8dji nezvezni sestavni deli del ene zvezne oblike, podobno kot mrvice tvorijo sredico rezine kola\xc4\x8da.'